**Смернице за подносиоце пријава**

**у оквиру јавног конкурса**

**„Подршка иновативним приступима
за повећање запошљавања
и запошљивости младих“**

Београд, 10. мај 2017. године

**Садржај**

[1. Подршка запошљавању и запошљивости младих у Републици Србији 3](#_Toc482205426)

[**1.1. Најважнији стратешки документи (јавне политике) на националном нивоу** 3](#_Toc482205427)

[**1.2. Подаци о запослености и незапослености младих у Србији** 4](#_Toc482205428)

[**1.3. Контекст и опште информације о интервенцији** 5](#_Toc482205429)

[2. Сврха конкурса 6](#_Toc482205430)

[**2.1. Зашто су потребни друштвено иновативни приступи?** 6](#_Toc482205431)

[**2.2. Циљ и приоритетне области конкурса** 7](#_Toc482205432)

[**2.2.1. Општи и посебни циљ конкурса** 7](#_Toc482205433)

[**2.2.2. Приоритетне области** 7](#_Toc482205434)

[**2.2.3. Циљне групе и крајњи корисници** 8](#_Toc482205435)

[**2.2.4. Локација пројекта** 8](#_Toc482205436)

[3. Правила конкурса 8](#_Toc482205437)

[**3.1. Подносиоци пријава, партнери и сарадници који имају право учешћа** 8](#_Toc482205438)

[**3.1.1. Носиоци пројекта** 8](#_Toc482205439)

[**3.1.2. Партнери** 9](#_Toc482205440)

[**3.1.3. Сарадници** 10](#_Toc482205441)

[**3.2. Модели подршке у оквиру конкурса** 10](#_Toc482205442)

[**3.2.1. Број модела подршке** 10](#_Toc482205443)

[**3.2.2. Опис моделâ подршке** 10](#_Toc482205444)

[**3.3. Шта се сматра друштвеном иновацијом у контексту овог програма доделе бесповратних средстава?** 13](#_Toc482205445)

[**3.3.1. Шта је друштвена иновација?** 13](#_Toc482205446)

[**3.3.2. Критеријуми иновативности** 13](#_Toc482205447)

[**3.4. Како се пријавити и које процедуре следити** 14](#_Toc482205448)

[**3.4.1. Како изабрати модел подршке?** 14](#_Toc482205449)

[**3.4.2. Укупна расположива средства** 16](#_Toc482205450)

[**3.4.3. Износи бесповратних средстава и трајање пројеката** 16](#_Toc482205451)

[**3.4.4. Правила о учешћу средстава** 16](#_Toc482205452)

[**3.4.5. Информације о буџету и плаћањима** 17](#_Toc482205453)

[**3.4.6. Процес подношења пријава, рокови** 18](#_Toc482205454)

[**3.4.7. Како поднети пријаве** 19](#_Toc482205455)

[**3.4.8. Подаци за контакт и рокови за подношење пријава** 20](#_Toc482205456)

[**3.5. Процес селекције и евалуације** 20](#_Toc482205457)

[**3.5.1. Чланови комисије за евалуацију** 21](#_Toc482205458)

[**3.5.2. Критеријуми за евалуацију и бодовање** 21](#_Toc482205459)

[**3.5.3. Коначна селекција предлога пројеката за доделу бесповратних средстава** 25](#_Toc482205460)

[4. Обавезе у погледу извештавања 26](#_Toc482205461)

**1. Подршка запошљавању и запошљивости младих у Републици Србији**

**1.1. Најважнији стратешки документи (јавне политике) на националном нивоу**

Више стратешких докумената Републике Србије усвојених последњих година препознало је питање запошљавања и запошљивости младих[[1]](#footnote-1) и предвиђа мере и активности за превазилажење тог проблема.

У склопу процеса европских интеграција и имајући у виду приоритете до 2020. године, Влада Републике Србије је израдила и у мају 2016. године усвојила **Програм реформи политике запошљавања и социјалне политике (ЕСРП)**[[2]](#footnote-2). ЕСРП обухвата пре свега тржиште рада и запошљавање, људски капитал и вештине, социјално укључивање и социјалну заштиту, као и изазове у систему пензија и здравствене заштите. Тај документ је посебно усредсређен на унапређивање положаја младих на тржишту рада.

**Национални акциони план запошљавања за 2017. годину[[3]](#footnote-3)** препознаје неповољан положај различитих категорија младих на тржишту рада. Један од приоритета Акционог плана јесте „подстицање запошљавања и укључивања теже запошљивих лица на тржиште рада и подршка регионалној и локалној политици запошљавања“, укључујући младе. Поред тога, тим документом су предвиђени посебни програми стручне праксе и стицања практичних знања, као и акценат на предузетништву.

У **Националној стратегији запошљавања** за период 2011–2020. године[[4]](#footnote-4) (Службени гласник РС бр. 37/11), која представља основни стратешки документ за развој политике запошљавања у Србији, млади су препознати као једна од категорија теже запошљивих лица, која има приоритет приликом укључивања у мере активне политике запошљавања. Стратегија се операционализује доношењем и реализацијом националних акционих планова запошљавања на годишњем нивоу.

**Националном стратегијом за младе за период 2015-2025. године[[5]](#footnote-5)** утврђени су следећи стратешки циљеви: „Унапређена запошљивост и запосленост младих жена и мушкараца“ и „Унапређен квалитет и могућности за стицање квалификација и развој компетенција и иновативности младих“, који су операционализовани у **Акционом плану за спровођење Националне стратегије за младе за период 2015–2017[[6]](#footnote-6).**

**Стратегијом развоја образовања у Србији до 2020. године и пратећим Акционим планом за њено спровођење**[[7]](#footnote-7) предвиђен је скуп мера оријентисаних ка подстицању предузетничког и целоживотног учења и развоја предузетничког мишљења у образовању, као и усклађивање са потребама привреде.

Документ **Национални приоритети за међународну помоћ Републици Србији за период 2014-2017. године, са пројекцијама до 2020. године**[[8]](#footnote-8)садржи меру 1.4: Унапређење запошљивости младих и омогућавање приступа тржишту рада.Ова мера подразумева пружање могућности професионалног усавршавања, преквалификације или мера активне политике тржишта рада за младе, посебно оне који нису запослени нити похађају неки облик образовања или обуке, што обухвата и особе које прерано напуштају школовање.

**1.2. Подаци о запослености и незапослености младих у Србији**

Стопа неактивности младих (15–24) континуирано је расла, са 66,2% у 2008. години на 70,8% у 2015, и достигла 69,7% у 2016. години[[9]](#footnote-9). Оно што посебно забрињава је процeнaт млaдих коjи нeмajу зaпослeњe, a истоврeмeно су извaн обрaзовaњa или обукe (тзв. NEET), који je у 2015. години износио 19,9%, али је у 2016. опао на 17,7%. Велики број неактивних младих је без рaдног искуствa и стeчeних прaктичних знaњa, а западањем у дугорочну незапосленост њихове шансе за активацију и запошљавање постају још мање. Стопа запослености младих (15–24) порасла је са 16,6% (2015) на 19,7% у 2016. години, а за старосну групу 15–30 година – са 32,34% на на 35,6% у 2016. години. Осим тога, стопа незапослености младих (15–24) опала је са 43,2% (2015) на 34,9% у 2016. години, а за старосну групу 15–30 година – са 33,3% на на 28,5% у 2016. години.

Посебан проблем представља дугорочни карактер незапослености младих, с обзиром на то да 44,3% младих на евиденцији Националне службе за запошљавање посао тражи дуже од једне године. Услед тога, вероватноћа налажења посла се смањује пропорционално трајању незапослености, што може довести и до трајног искључења са тржишта рада.

Поред тога, млади (18–24 године) су једна од категорија натпросечно изложених ризику сиромаштва (30,2%)[[10]](#footnote-10), што је, поред осталог, последица високе стопе незапослености младих, односно великог броја младих који нису запослени, не школују се нити се усавршавaју кроз систем обуке (тзв. NEET категорија). И неформална запосленост младих је значајан индикатор неповољне ситуације младих на тржишту рада. Од укупног броја запослених младих до 24 године, преко 30% је неформално запослено, док је то случај код 21,1% оних до 30 година[[11]](#footnote-11).

У оквиру овог конкурса, у средишту пажње ће бити осетљива популација младих који припадају најмање двема категоријама теже запошљивих лица утврђених као приоритет у Националном акционом плану запошљавања за 2017. годину.

**1.3. Контекст и опште информације о интервенцији**

Овај конкурс се расписује у оквиру програма „Знањем до посла“ (Education to Employment – E2E): развој вештина код младих и јавно-приватна партнерства у Србији“, чији је циљ повећање запослености и запошљивости младих у Србији на социјално инклузиван и одржив начин. Швајцарска агенција за развој и сарадњу (Swiss Agency for Development and Cooperation – SDC) пружа финансијску подршку међусекторским партнерствима оријентисаним ка запошљавању и запошљивости младих, са посебним акцентом на иновативним решењима и повезивању актера на националном и локалном нивоу. Програм Е2Е доприноси спровођењу Програма реформи политике запошљавања и социјалне политике, као и предстојећем коришћењу средстава ИПА II у области запошљавања и запошљивости младих.

У оквиру програма Е2Е, пројекат „Подршка спровођењу Програма реформи политике запошљавања и социјалне политике у Републици Србији са фокусом на политику запошљавања и повећања запошљивости младих – главна фаза“ спроводи Тим за социјално укључивање и смањење сиромаштва (у даљем тексту: Тим) Владе Републике Србије. Пројекат се спроводи у сарадњи са следећим министарствима: Министарство за рад, запошљавање, борачка и социјална питања (МРЗБСП), Министарство просвете, науке и технолошког развоја (МПНТР) и Министарство омладине и спорта (МОС). Пројекат подразумева два исхода:

* Исход 1 – Релевантна ресорна министарства развијају унапређен оквир националне политике запошљавања и запошљивости младих;
* Исход 2 – Незапослени млади имају користи одиновативних решења и модела за повећање запошљавања и запошљивости младих.

Иницијатива за запошљавање младих је осмишљена са циљем да допринесе решавању утврђених проблема везаних за запошљавање и запошљивост младих у Републици Србији. То ће бити остварено путем иновативних и свеобухватних приступа различитих сектора за решавање проблема незапослености младих, чиме ће бити остварени одговарајући стратешки документи, а посебно Програм реформи политике запошљавања и социјалне политике – ЕСРП.

Стога овај јавни конкурс треба посматрати у светлу развоја и тестирања иновативних модела и услуга за решавање проблема запошљавања младих, чије резултате треба користити у наредном циклусу/наредним циклусима израде јавних политика.

Тим је 2016. године спровео сличан јавни конкурс у склопу пилот-фазе пројекта „Иницијатива за запошљавање младих“, а овај конкурс представља наставак започетог деловања. Више информација о том конкурсу и искуства из његове реализације могу се наћи на званичној интернет страници Тима[[12]](#footnote-12).

# 2. Сврха конкурса

**2.1. Зашто су потребни друштвено иновативни приступи?**

Нови приступи који јасно дефинишу проблем или део проблема у области запошљавања младих на локалном нивоу и нуде адекватна решења, при чему и обезбеђују то да решења буду остварљива у датом контексту, имајући у виду ресурсе и капацитете, заслужују пажњу у смислу пружања финансијске и нефинансијске подршке.

Ако се дâ шанса новим приступима, то ће додатно подстаћи грађане и локалне актере да размишљају иновативно, слободно и изван устаљених оквира, те да својим активностима допринесу промени непожељне ситуације у заједници у којој живе. Позитивни ефекти подршке иновативним приступима запошљавању младих свакако обухватају и промену ставова младих у смислу напуштања „пасивног нечињења“ и окретања ка „активном и проактивном деловању“, што представља стваран изазов за младе у већини локалних заједница у земљи.

Значај алтернативних решења и механизама у области запошљавања младих у Србији је огроман, имајући у виду то да је стопа незапослености младих (15–24) у Србији више него двоструко виша од стопе за општу популацију и да, упркос добрим краткорочним резултатима, ниједан програм реализован до сада није довео до настанка одрживог механизма (модалитета, приступа) који би наставио да остварује једнако добре резултате по престанку пројектног финансирања.

Овим конкурсом, Тим настоји да омогући развој нових идеја, унапређење постојећих решења која су се показала као успешна или која би могла да буду успешна уз одређена прилагођавања, и скалирање[[13]](#footnote-13) успешних решења.

Тим намерава да подржи отклањање јасно дефинисаних недостатака постојећих решења (немогућност склапања или одржавања партнерстава, непостојање јасно дефинисаних елемената, као што су „ко шта ради, како, и како се мере резултати“), те да омогући да се решења која су остварила добре и мерљиве резултате развију из пилот-иницијатива у редовне праксе и да олакша њихово ширење.

**2.2. Циљ и приоритетне области конкурса**

**2.2.1. Општи и специфични циљ конкурса**

**Општи циљ је** повећање запослености и запошљивости младих у Србији на социјално инклузиван и одржив начин.

**Специфични циљ**:

Подршка међусекторском дијалогу, сарадњи и партнерствима (између цивилног, приватног и јавног сектора) **у развоју, тестирању и скалирању** иновативних решења за повећање запошљавања и запошљивости младих на локалном и/или регионалном нивоу у Републици Србији која су остварљива у датом контексту и с обзиром на дате капацитете и расположиве ресурсе.

**2.2.2. Приоритетне области**

Иновативна решења која добију подршку у оквиру овог конкурса треба да буду реализована у једној или више од следећих **приоритетних области:**

* **отварање радних места** кроз предузетништво, побољшан приступ информацијама, образовање и обуку, пословно саветовање и менторство, финансијску подршку (мањи подстицаји за предузетништво);
* **запошљивост**, мобилност и флексибилност младих кроз стручне праксе у малим и средњим предузећима, омладинским организацијама и организацијама цивилног друштва, као и кроз прилике за стицање преносивих и генеричких вештина;
* **предузетничко учење** за младе кроз формално и неформално образовање;
* **запошљивост и мобилност** младих који припадају **групи НЕЕТ** (младе жене и мушкарци који нису запослени и нису укључени у образовање или обуку);

**заједничко начело:**

* **запошљивост младих мушкараца и жена који се суочавају са додатним препрекама на тржишту рада**  (неквалификовани или нискоквалификовани млади, Роми, млади са инвалидитетом, млади из руралних подручја, младе жене и мушкарци који су напустили установе социјалне заштите, корисници социјалне помоћи, дугорочно незапослени млади, младе жене и мушкарци који живе са ХИВ-ом и друге групе младих жена и мушкараца препознате у стратешких документима).

**2.2.3. Циљне групе и крајњи корисници**

* Циљне групе: актери из цивилног, приватног и јавног сектора и млади (узраста 15–30 година).
* Крајњи корисници: младе жене и мушкарци узраста 15–30 година.

**2.2.4. Локација пројекта**

У оквиру овог конкурса, активности се могу реализовати на територији једне или више општина у Републици Србији, без обзира на то где подносилац пријаве има седиште. Међутим, обавезно је да партнери на пројекту имају седиште или представништво на територији на којој ће се пројекат реализовати.

**3. Правила конкурса**

У овим Смерницама утврђена су правила о подношењу предлога, избору и реализацији пројеката који се финансирају у оквиру овог конкурса у складу са најбољим праксама Тима.

**3.1. Подносиоци пријава, партнери и сарадници који имају право учешћа**

**3.1.1. Носиоци пројекта**

У оквиру овог конкурса, **право учешћа у својству носилаца пројекта имају организације цивилног друштва** (удружења грађана, фондације, задужбине):

* које имају статус удружења на основу Закона о удружењима[[14]](#footnote-14) и регистроване су код надлежног органа и
* чија је област стручности повезана са запошљавањем и запошљивошћу младих.

У случају добијања средстава, организација цивилног друштва (ОЦД) као носилац пројекта непосредно је одговорна за спровођење пројекта и управљање њиме.

**Обавезно је партнерство ОЦД са приватним сектором** (најмање један представник), чија улога, одговорност и допринос пројекту треба да буду јасно утврђени. **Ако овај услов није задовољен, пријава неће бити узета у разматрање.**

**Партнерство са више од два** сектора (јавни, приватни, цивилни, медији, синдикати, академске установе и истраживачки институти) је пожељно.

Организација цивилног друштва (ОЦД) може да поднесе пријаву у својству носиоца пројекта и може да учествује као један од партнера на пројекту.

**3.1.2. Партнери**

**Партнери из приватног сектора** могу бити: привредна друштва, предузетници, задруге и други облици организовања привредне делатности.

**Партнери из јавног сектора** могу бити: јединице локалне самоуправе, школе, филијале Националне службе за запошљавање, канцеларије за младе, центри за социјални рад, академске установе и истраживачки институти и друге јавне институције на локалном нивоу.

Поред тога, **партнери из јавног сектора** могу бити и регионалне развојне агенције, привредне коморе, пословна удружења и кластери, без обзира на то што су регистровани као друштва са ограниченом одговорношћу (д.о.о.).

Споразум о сарадњи

Носилац пројекта је обавезан да достави потписан и печатиран споразум о сарадњи са локалним партнером/партнерима, којим се детаљно дефинишу права, обавезе и одговорности партнера за потребе реализације пројекта, уз информацију о делегираном представнику/ци локалног партнера који/а ће учествовати у спровођењу пројекта. Учешће партнера, као и његова улога и одговорност у конзорцијуму треба да буду јасно дефинисани у изјави о партнерству, која се подноси у оквиру техничке документације. Форма споразума о сарадњи је слободна, али све стране обавезно треба да га потпишу и овере печатом.

Организације цивилног друштва такође имају право учешћа у својству партнера. Међутим, оне не могу да замене представнике приватног сектора, пошто је његово присуство обавезно у оквиру овог конкурса.

**3.1.3.** **Сарадници**

Статус сарадника на пројекту може се доделити:

* локалним и националним институцијама од значаја за одабрану тему,
* медијима,
* другим ОЦД, неформалним групама или иницијативама.

Сарадници немају право на пријем средстава из буџета програма, осим покривања путних трошкова и трошкова смештаја.

**3.2. Модели подршке у оквиру конкурса**

**3.2.1. Број модела подршке**

У оквиру овог конкурса, уважавајући различите развојне фазе иновација, Тим намерава да пружи подршку у виду бесповратних средстава за различите врсте активности у оквиру три модела подршке:

* **Модел подршке 1 – Подршка раном развоју иновативних идеја;**
* **Модел подршке 2 – Подршка тестирању или унапређењу већ развијених иновативних решења;**
* **Модел подршке 3 – Подршка скалирању успешних иновативних решења.**

**3.2.2. Опис моделâ подршке**

Молимо да пажљиво прочитате циљеве модела подршке, прихватљиве индикативне и обавезне активности, као и очекиване исходе.

С обзиром на то да је циљ овог конкурса развој, тестирање и/или скалирање иновативних идеја/решења за повећање запошљавања и запошљивости младих, за сваки модел подршке постоје унапред дефинисане активности које Тим очекује. Пројектне активности треба да буду осмишљене и испланиране тако да остваре очекиване резултате, као и резултате које ви желите да остварите реализацијом иновативне идеје/решења.

|  |  |  |  |
| --- | --- | --- | --- |
| **Назив модела подршке** | **Модел подршке 1 – Подршка раном развоју иновативних идеја** | **Модел подршке 2 – Подршка тестирању или унапређењу већ развијених иновативних решења** | **Модел подршке 3 – Подршка скалирању успешних иновативних решења** |
| **Циљ модела подршке** | Подршка иновативном приступу/идеји која боље одговара на проблем у заједници како би се разрадила до фазе када је **спремна за пилотирање.** | Подршка иновативном решењу које је **добро разрађено за тестирање.****Или**Подршка иновативном решењу **како би се унапредило на основу претходно спроведеног пилотирања** и припремило за скалирање.  | Подршка пилотираним иновативним решењима која имају резултате у пракси **ради скалирања** и преласка са пилотирања на увођење у праксу, као и ради повећања њихових ефеката и обухвата. |
| **Списак индикативних активности за модел подршке** | * Прикупљање података и анализа проблема
* Консултације са корисницима и заинтересованим странама
* Радионице, састанци
* Писање докумената/предлога
 | * Тестирање иновативних решења кроз спровођење
* Израда плана/инструмената за праћење
* Анализа економичности (cost-benefit)
* Анализа делотворности предложеног модела
* Планирање одрживости
* Алатке за комуникацију
* Развој процедура и практичних знања (know-how) за спровођење
* Изградња капацитета партнера у спровођењу
* Подстицаји за оснивање предузећа за омладинско предузетништво
* Израда плана скалирања
 | * Скалирање кроз спровођење
* Израда и реализација плана скалирања
* Развој процедура за спровођење/кодификација практичних знања (know-how)
* Алатке за комуникацију
* Инструменти за праћење и евалуацију
* Анализа делотворности предложеног модела
* Анализа економичности (cost-benefit)
* Изградња капацитета
* Подстицаји за оснивање предузећа за омладинско предузетништво
 |
| **Обавезне активности** | Консултације са корисницима | * Инструменти за праћење и евалуацију
* Кодификација свих процедура, процеса и других захтева за спровођење решења (практичних знања (know-how))
* Екстерна евалуација пројекта
* План одрживости
 | * Инструменти за праћење и евалуацију
* Екстерна евалуација пројекта
* План скалирања и/или план одрживости
 |
| **Очекивани исходи** | Иновативна идеја је у потпуности разрађена, писмено формулисана у виду јасног предлога пројекта и спремна за спровођење. | Иновативна идеја је тестирана или унапређена, резултати пројекта су остварени и идеја је спремна за скалирање. | Иновативна идеја је успешно проширена у складу са планом скалирања и очекиваним резултатима. |

*Скалирање значи ширење и раст. Скалирање се може остварити на различите начине. На пример:*

* *повећањем броја непосредних корисника;*
* *растом организације и развојем капацитета свих актера укључених у спровођење;*
* *повећањем броја партнера у спровођењу и применом иновативног решења на друге области/теме;*
* *угледањем на иновативно решење које су развиле друге организације;*
* *умножавањем (обучавањем тима за ширење решења у другим географским подручјима);*
* *развојем подструктура;*
* *франшизом;*
* *акредитацијом нових пружалаца услуге;*
* *институционализацијом решења (што значи да пилотирано и успешно иновативно решење постаје пракса која замењује или допуњава постојеће мере и/или програме) и др.*

**3.3. Шта се сматра друштвеном иновацијом у контексту овог програма доделе бесповратних средстава?**

**3.3.1. Шта је друштвена иновација?**

Друштвена иновација може да буде пракса, процес, производ, услуга, пословни модел, инструменти и методологије, или комбинација свега наведеног, оријентисана ка томе да на бољи начин одговори на неку незадовољену потребу или социјални проблем.

***Више о друштвеним иновацијама можете прочитати у документу „О друштвеним иновацијама“, који је приложен уз овај конкурс.***

**3.3.2. Критеријуми иновативности[[15]](#footnote-15)**

У оквиру овог конкурса, приступи се сматрају друштвено иновативним **ако испуњавају најмање три од седам критеријума наведеним у даљем тексту. Ако овај услов није испуњен у фази концепта пројекта, пријава неће бити изабрана за следећу фазу евалуације.**

Молимо да у свом предлогу обавезно наведете и опишете како ваша идеја/решење испуњава критеријуме наведене у даљем тексту. Није довољно само навести да испуњава одређене критеријуме. Треба да будете веома прецизни у дефинисању тачног начина на који то планирате да остварите, уз коришћење ког механизма и инструмената из свог предлога. Детаљнија упутства су дата у обрасцу пријаве за сваки од модела подршке.

|  |  |
| --- | --- |
|  | **Критеријуми које треба да испуни идеја/решење да би се сматрало друштвено иновативним**  |
| 1 | Одговара на друштвене потребе и у средишту има људе/кориснике |
| 2 | Унапређује свакодневни живот грађана и грађанки – циљних група/корисника |
| 3 | Оснажује и укључује грађане и грађанке – циљне групе/кориснике као партнере и учеснике у стварању решења |
| 4 | Доприноси ефикасном и делотворном коришћењу и очувању ресурса |
| 5 | Доприноси сарадњи и изградњи партнерстава између различитих сектора (нпр. приватни, јавни, цивилно друштво)  |
| 6 | Доприноси променама у везама и/или односима између корисника; јавног сектора и/или других актера; физичког и људског капитала |
| 7 | Има трансформативни потенцијал да смањује и/или отклања неједнакости у друштву |

**3.4. Како се пријавити и које процедуре следити**

**3.4.1. Како изабрати модел подршке?**

Пре пријављивања, молимо да се упознате са табелом у наставку и да утврдите у који модел подршке се ваш пројекат најбоље уклапа. Комисија за евалуацију ће при одлучивању о вашој пријави користити исту табелу.

|  |  |
| --- | --- |
| **Статус ваше иновације пре пријављивања** | **Шта урадити** |
| Ваш тим има иновативну идеју за решење које доприноси решавању проблема незапослености и запошљивости младих у циљаном географском подручју, ***али идеја није у потпуности разрађена***. Потребно вам је још времена и средстава да бисте радили на даљем развоју предложеног решења.*(На пример, треба да спроведете додатну анализу проблема у односу на свој локални контекст, и/или процену корисника, и/или процену заинтересованих страна, и/или су вам потребна средства за рад са партнерима на планирању иновативних пројектних активности, буџета, изради плана реализације и/или дефинисању улога и слично.)* | **Пријавите се за модел подршке 1**Користи:Имаћете прилику и средства да своје иновативно решење развијете у предлог пројекта који ће бити спреман за огледну примену и тестирање.  |
| Ваш тим има иновативно решење **спремно за огледну примену и тестирање**.То значи да је проблем добро анализиран и сагледан, и корисници и заинтересоване стране су мапирани и консултовани, и све активности су добро испланиране. | **Пријавите се за модел подршке 2**Користи:Имаћете прилику да у пракси тестирате своје решење, да развијете и примените систем праћења реализације, да разрадите све процедуре и кораке у реализацији, улоге и одговорности укључених партнера, као и да спроведете и екстерну и интерну евалуацију свог решења и његовог доприноса повећању запошљавања и запослености младих.Још једна корист од тестирања решења јесте прилика за изградњу партнерстава са актерима из приватног и јавног сектора током реализације, као и за истраживање опција за одрживост решења након завршетка подршке у виду бесповратних средстава. |
| Ваш тим има иновативно решење које се бави питањем запошљавања и запошљивости младих, ***и које је већ реализовано***.**Сада ваш тим жели да унапреди решење тако што ће применити научено из ранијих фаза**, на основу интерног и екстерног праћења и евалуације, повратних информација од корисника и заинтересованих страна, као и у односу на остварене резултате. Такође желите да израдите план одрживости (финансијске, управљачке, институционалне и оперативне одрживости) и да **припремите своје решење за фазу скалирања**.  | **Пријавите се за модел подршке 2**Користи:Имаћете прилику да унапредите своје решење и да тестирате (унапређено) решење, као и да израдите план одрживости. |
| Ваш тим има **иновативно решење које је раније тестирано и у потпуности је спремно за скалирање;** имате оквирни план *скалирања* и сада тражите подршку за даљу разраду и реализацију. | **Пријавите се за модел подршке 3**Користи:Имаћете прилику да проширите и скалирате своје иновативно решење, које је тестирано и опробано у пракси и које је показало да остварује резултате у повећавању запошљавања и запошљивости младих. |

**3.4.2. Укупна расположива средства**

**Укупан расположиви буџет за бесповратна средства за реализацију изабраних пројеката је до 300,000 CHF за сва три модела подршке.** *Тим**задржава право да не утроши сва финансијска средства. Поред тога, Тим може одлучити да не додели средства за сва три модела подршке ако примљени предлози пројеката не буду испуњавали циљеве конкурса, или ако предлози пројеката не буду задовољавајући.*

**3.4.3. Износи бесповратних средстава и трајање пројеката**

У зависности од модела подршке, максимални износи бесповратних средстава за које се може поднети захтев у оквиру овог конкурса и трајање пројеката су следећи:

|  |  |
| --- | --- |
| **Број модела подршке** | **Максимално трајање и буџет** |
| **Модел подршке 1 – Подршка раном развоју иновативних идеја** | *До 6 месеци, до 5,000 CHF*  |
| **Модел подршке 2 – Подршка пилотирању/тестирању или унапређењу већ развијених иновативних решења** | *До 12 месеци, до 30,000 CHF*  |
| **Модел подршке 3 – Подршка скалирању успешних иновативних решења** | *До 12 месеци, до 25,000 CHF*  |

**3.4.4. Правила о контрибуцији средстава**

**Укупни прихватљиви трошкови из средстава бесповратне помоћи не могу да буду виши од 85% укупног буџета пројекта. Остатак се финансира из сопствених средстава подносиоца пријаве и/или партнера.**

**Сопствена средства подносиоца пријаве и/или партнера** могу бити **у облику финансијске или нефинансијске подршке**  (време и стручност запослених, простор, опрема и др.). Учешће подносилаца пријаве може се у сваком тренутку заменити учешћем других донатора. Ако корисник већ користи финансијску подршку Швајцарске Агенције за развој и сарадњу, она се не може користити за обезбеђивање остатка у оквиру овог конкурса. Нефинансијско учешће подносиоца пријаве које се захтева у оквиру овог конкурса не представља прихватљив трошак и не може се покрити средствима програма.

Међутим, сви други трошкови партнера повезани са реализацијом пројектних активности су прихватљиви.

Имајте у виду да није дозвољено да корисници бесповратних средстава остваре добит као непосредан резултат операција/активности које се финансирају у оквиру овог конкурса.

**3.4.5. Информације о буџету и плаћањима**

Максимални административни и управљачки трошкови (координација пројекта, путни трошкови, канцеларија и потрошни материјал) подлежу следећим ограничењима:

* Модел подршке 1 – до 30%; преосталих 70% су директни трошкови активности, укључујући хонораре екстерних стручњака;
* Модел подршке 2 и модел подршке 3 – до 40%; преосталих 60% су директни трошкови активности, укључујући хонораре екстерних стручњака.

Са успешним подносиоцима пријава биће закључени уговори. Организација која закључи уговор биће ослобођена плаћања ПДВ. Ослобођење од плаћања ПДВ не односи се на партнере на пројекту и трећа лица уговорно ангажована за одређене активности (подуговарачи).

Одобрена средства за сваки пројекат биће уплаћена на рачун носиоца. Средства ће бити уплаћена у динарима, у износима обрачунатим према продајном курсу пословне банке за швајцарски франак на дан конверзије.

Плаћања ће бити извршена следећом динамиком:

* Модел подршке 1: 80% укупног траженог износа – по потписивању уговора. Преосталих 20% ће бити уплаћено по подношењу и усвајању завршног извештаја о реализацији пројекта.
* Модел подршке 2 и модел подршке 3:
	+ прва рата у износу од 50% укупног траженог износа – 15 дана од потписивања уговора;
	+ друга рата у износу од 30% укупног траженог износа – по усвајању средњорочног извештаја (после шест месеци реализације пројекта);
	+ трећа рата у износу од 20% укупног траженог износа – 15 дана од усвајања завршног извештаја.

Индикативни списак трошкова који се могу покрити средствима у оквиру овог конкурса:

* људски ресурси (зараде координатора, спољних сарадника и сл.),
* локална путовања (пут и смештај),
* трошкови закупа и функционисања канцеларије,
* изградња капацитета (обуке, едукација и сл.),
* промотивне активности,
* подстицаји за оснивање предузећа за омладинско предузетништво,
* други трошкови неопходни за реализацију пројекта.

Средствима намењеним и додељеним за реализацију активности не могу бити подржане активности које се односе на следеће:

* финансирање претходно започетих пројеката (попуњавање буџетског дефицита и сл.), финансираних из других средстава или фондова,
* основно финансирање носиоца пројекта или партнера,
* реконструкцију/адаптацију објеката,
* набавку опреме,
* додељивање бесповратних средстава другим организацијама,
* појединачна спонзорства за учешће на радионицама, семинарима, конференцијама, конгресима,
* појединачне стипендије за студије или обуке,
* покриће губитака, дугова или потенцијалних будућих обавеза,
* пружање материјалне и нематеријалне подршке политичким странкама и верским организацијама,
* хуманитарне активности.

**3.4.6. Процес подношења пријава, рокови**

Пријаве се обавезно подносе у складу са упутствима у обрасцима пријава, који се могу преузети са вебсајта програма Е2Е: <http://znanjemdoposla.rs/konkursi/> . **Обавезно користите одговарајући образац пријаве за сваки модел подршке.**

Свака грешка или већа неусаглашеност у вези са концептом пројекта или свака већа недоследност у обрасцу пријаве (нпр. ако се износи у радним листовима буџета не слажу) може да доведе до одбијања пријаве.

Појашњења ће се тражити само у случајевима када наведене информације нису довољне за спровођење објективне процене.

**Пројектни документи:**

За фазу концепта пројекта:

* образац пријаве за концепт пројекта.

За фазу комплетне пријаве:

* предлог пројекта,
* буџет,
* логичка матрица.

**Технички документи:**

За фазу концепта пројекта:

* споразум о сарадњи између чланова конзорцијума (један споразум који обухвата све чланове конзорцијума).

За фазу комплетне пријаве:

* копија акта о регистрацији носиоца (само на српском језику),
* радна биографија руководиоца пројекта.

За успешне подносиоце пријава који прођу фазу концепта пројекта, Тим ће организовати две радионице о социјалним иновацијама и управљању пројектним циклусом, у складу са проценом потреба која ће бити спроведена између фазе концепта пројекта и фазе комплетне пријаве.

**3.4.7. Како поднети пријаве**

Пријаве се обавезно подносе на енглеском језику, на имејл адресу наведену у табели у даљем тексту. Подносе се само електронске верзије пријава, без штампаних примерака.

Пројектне документе треба поднети и у Word и у PDF формату. PDF верзије пратећих докумената треба обавезно да буду попуњене, потписане и оверене печатом одговарајућих организација/партнера.

Документе треба слати у zip фајловима, а не засебно. Фајловима треба дати одговарајуће називе (пројектни и технички документи), а треба их послати у једној имејл поруци и јасно назначити шта је пројектна, а шта пратећа документација.

Предмет имејл поруке треба обавезно да садржи следеће: „Назив пројекта”, назив ОЦД и број модела подршке – 1, 2 или 3.

**3.4.8. Подаци за контакт и рокови за подношење пријава**

У следећој табели су наведени најважнији датуми за овај конкурс.

|  |  |
| --- | --- |
| Датум објављивања: | 10. мај 2017. |
| Имејл адреса за тражење појашњења: | г. Александар РончевићИмејл адреса: a.roncevic@gov.rs |
| Рок за тражење појашњења: | 26. мај 2017. године |
| Рок за подношење концепата пројеката: | 31. мај 2017. године до 24:00 |
| Рок за подношење комплетних пријава: | 9.Јул 2017. |
| Адреса за подношење пријава: | konkursi@znanjemdoposla.rs |

**3.5. Процес селекције и евалуације**

У оквиру овог конкурса, процес селекције се састоји из три фазе:

* ФАЗА 1 – Евалуација концепата пројеката

Подносиоци пријава који остваре праг бодова за фазу концепта пројекта (22 бода, од чега најмање 3 бода за критеријум 1.3) биће узети у разматрање за предселекцију. По спроведеном оцењивању свих концепата пројеката, биће састављена листа на којој ће предложени пројекти бити рангирани по оствареном броју бодова.

* ФАЗА 2 – Евалуација комплетних пријава

Подносиоци пријава који остваре највише бодова за комплетне пријаве биће позвани у фазу 3, у којој ће се од њих очекивати да одрже презентације својих пројеката.

* ФАЗА 3 – Јавне презентације пројеката уврштених у ужи избор, пред комисијом за евалуацију

Коначна листа додељених бесповратних средстава биће састављена сабирањем бодова остварених за комплетну пријаву и презентацију. Коначну одлуку о додели бесповратних средстава на овом конкурсу донеће комисија за евалуацију. Подносиоци пријава имаће рок од 7 дана за жалбу на одлуку комисије за евалуацију.

Концепти пројеката и комплетне пријаве ће се оцењивати само ако:

* буду благовремено поднети;
* буде поднети сви пројектни и технички документи као што је тражено и у складу са Смерницама.

Елементи изложени у концепту пројекта не могу се мењати у комплетној пријави.

**3.5.1. Чланови комисије за евалуацију**

Комисија за евалуацију ће се састојати од представника одговарајућих релевантних актера (релевантна министарства, партнер у реализацији програма Е2Е на локалном нивоу (IP Consult/NIRAS), екстерни евалуатор из привреде и Тим за социјално укључивање и смањење сиромаштва).

Сваки од чланова комисије за евалуацију самостално доноси одлуку. Сви резултати бодовања се сабирају и деле бројем укључених евалуатора. Просечан остварени број бодова је број бодова који се уноси у обавештење о одлуци и ранг листу у свим фазама процеса селекције.

**3.5.2. Критеријуми за евалуацију и бодовање**

ФАЗА 1 – макс. 30 бодова за концепт пројекта (фаза 1)

ФАЗА 2 – макс. 100 бодова за комплетну пријаву (фаза 2)

ФАЗА 3 – макс. 10 бодова за презентацију (фаза 3)

Укупан максимални број бодова је 110, а добија се сабирањем бодова за фазе 1, 2 и 3.

**Критеријуми за евалуацију концепата пројеката за моделе подршке 1, 2 и 3**

ФАЗА 1 – КОНЦЕПТИ ПРОЈЕКАТА ће се оцењивати према следећа **два** критеријума:

|  |  |  |  |
| --- | --- | --- | --- |
| **Категорија** | **Опис критеријума у категорији** | **Макс. бр. бодова** | **Захтевани праг** |
| 1. **Релевантност ваше иновативне идеје**
 | **18** |  |
| 1.1. | Концепт пројекта је у складу са општим и посебним циљем и приоритетним областима конкурса утврђеним у Смерницама | 5 |  |
| 1.2. | Колико су јасно дефинисане потребе и ограничења лица/група о којима је реч (крајњих корисника, циљних група)? Колико је добро проблем дефинисан? Да ли предлог даје примерен одговор на њих? Улоге и одговорности циљних група/крајњих корисника у развоју идеје? | 6 |  |
| 1.3. | Да ли је иновативно решење добро дефинисано у односу на проблеме и да ли задовољава критеријуме иновативности? | 7 | **3** |
| 1. **Опис и устројство пројекта**
 | **12** |  |
| 2.1. | Колико је опште устројство пројекта кохерентно? Посебно, да ли одражава анализу утврђених проблема, да ли узима у обзир екстерне факторе и релевантне актере?  | 6 |  |
| 2.2. | Да ли је пројекат остварљив и доследан циљевима и очекиваним резултатима пројекта? | 6 |  |
| ***МАКС. БР. БОДОВА*** | **30** |  |
| ***МИНИМУМ за предселекцију*** |  | **18** |

*Максимални број бодова за концепт пројекта је 30. Минимални број бодова за предселекцију за фазу 2 је 18, од чега најмање 3 бода за ставку 1.3. – Критеријуми иновативности.*

**Критеријуми за евалуацију комплетних пријава за модел подршке 1**

ФАЗА 2 – КОМПЛЕТНЕ ПРИЈАВЕ за модел подршке 1 ће се оцењивати према следећим критеријумима:

|  |  |  |
| --- | --- | --- |
| **Категорија** | **Опис критеријума у категорији** | **Макс. бр. бодова** |
| **Релевантност** | *Број бодова се преноси из евалуације концепта пројекта* | **18** |
| 1. **Јасноћа и квалитет предложеног пројекта**
 | **20** |
| 3.1. | Активности су реалне, доприносе резултатима и циљевима пројекта и добро су осмишљене у односу на предложени временски оквир | 7 |
| 3.2. | Детаљне улоге и одговорности партнера су добро дефинисане и јасне | 7 |
| 3.3. | Улоге и одговорности тима за реализацију су добро дефинисане и јасне | 6 |
| 1. **Јасноћа предложеног буџета**
 | **20** |
| 4.1. | Буџет је добро балансиран (однос процењених трошкова и очекиваних резултата је задовољавајући) | 7 |
| 4.2. | Да ли буџет правилно одражава активности предвиђене у предлогу пројекта? | 7 |
| 4.3 | Да ли је задовољен однос административних и програмских активности? | 6 |
| 1. **Одрживост резултата по завршетку пројекта**
 | **15** |
| 5.1. | Подносилац пријаве је добро објаснио које су активности предвиђене у оквиру иновативне идеје како би била спремна за тестирање | 15 |
| **6. Квалитет плана праћења и евалуације** | **12** |
| 6.1. | Методи прикупљања података ради потврде остварених резултата су јасни | 6 |
| 6.2. | Индикатори су технички исправни (мере циљеве, активности и резултате) | 6 |
| **7. Капацитет подносиоца пријаве и партнера** | **15** |
| 7.1 | Релевантно искуство и/или стручност за тему | 8 |
| 7.2. | Управљачки капацитети | 7 |
| ***МАКС. БР. БОДОВА*** | **100** |

*Максимални број бодова за комплетну пријаву је 100.*

**Критеријуми за евалуацију комплетних пријава за модел подршке 2 и модел подршке 3**

ФАЗА 2 – КОМПЛЕТНЕ ПРИЈАВЕ за модел подршке 2 и модел подршке 3 ће се оцењивати према следећим критеријумима:

|  |  |  |
| --- | --- | --- |
| **Категорија** | **Опис критеријума у категорији** | **Макс. бр. бодова** |
| **Релевантност** | *Број бодова се преноси из евалуације концепта пројекта* | **18** |
| **3. Јасноћа и квалитет предложеног пројекта** | **20** |
| 3.1. | Активности су реалне, доприносе резултатима и циљевима пројекта и добро су осмишљене у односу на предложени временски оквир | 7 |
| 3.2. | Улоге и одговорности партнера су добро дефинисане и јасне | 7 |
| 3.3. | Улоге и одговорности тима за реализацију су добро дефинисане и јасне | 6 |
| **4. Јасноћа предложеног буџета**  | **20** |
| 4.1. | Буџет је добро балансиран (однос процењених трошкова и очекиваних резултата је задовољавајући) | 7 |
| 4.2. | Да ли буџет правилно одражава активности предвиђене у предлогу пројекта? | 7 |
| 4.3. | Да ли је задовољен однос административних и програмских активности? | 6 |
| **5. Одрживост резултата по завршетку пројекта** | **15** |
| 5.1. | Подносилац пријаве је добро објаснио и разрадио активности за финансијску одрживост решења | 4 |
| 5.2. | Подносилац пријаве је добро објаснио идеје/планове за управљачку одрживост решења | 4 |
| 5.3. | Подносилац пријаве је добро објаснио идеје/планове за стратешку одрживост решења | 4 |
| 5.4 | Подносилац пријаве је добро објаснио идеје/планове за институционалну одрживост решења | 3 |
| **6. Квалитет плана праћења и евалуације** | **12** |
| 6.1. | Методи прикупљања података ради потврде остварених резултата су јасни | 6 |
| 6.2. | Индикатори су технички исправни (мере циљеве, активности и резултате) | 6 |
| **7. Капацитет подносиоца пријаве и партнера** | **15** |
| 7.1. | Релевантно искуство и/или стручност за тему | 8 |
| 7.2. | Управљачки капацитети | 7 |
| ***МАКС. БР. БОДОВА*** | **100** |

*Максимални број бодова за комплетну пријаву је 100.*

**3.5.3. Коначна селекција предлога пројеката за доделу бесповратних средстава**

Коначна листа изабраних предлога пројеката биће састављена сабирањем бодова остварених за комплетну пријаву и презентацију. За сваки модел подршке ће бити састављена листа. Бесповратна средства ће се додељивати подносиоцима пријава са највишим бројем бодова до утрошка свих расположивих средстава.

Коначна листа ће бити објављена на интернет адреси: <http://znanjemdoposla.rs/konkursi/>

**Образац коначне листе изабраних предлога**

|  |  |  |  |  |  |  |  |
| --- | --- | --- | --- | --- | --- | --- | --- |
| **А** | **Б** | **Ц** | **Д** | **Е** | **Ф** | **Г** | **Х** |
| **Број модела подршке** | **Назив подносиоца пријаве/број пријаве** | **Број бодова остварених у евалуацији концепта пројекта** **Мин. 18** | **Број бодова остварених у евалуацији комплетне пријаве**  | **Број бодова остварених за презентацију** | **Укупно бодова** **Д+Е** | **Одлука** | **Датум** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

*Тим за социјално укључивање и смањење сиромаштва задржава право да не утроши сва финансијска средства. Поред тога, Тим може одлучити да не додели средства за сва три модела подршке ако примљени предлози пројеката не буду испуњавали циљеве конкурса, или ако предлози пројеката не буду задовољавајућег квалитета.*

**4. Обавезе у погледу извештавања**

|  |  |  |
| --- | --- | --- |
| **Модел подршке 1, за пројекте до 6 месеци** | **Модел подршке 2, за пројекте до 12 месеци** | **Модел подршке 3, за пројекте до 12 месеци** |
| Није применљиво | Уводни извештај се подноси два месеца од потписивања уговора | Уводни извештај се подноси два месеца од потписивања уговора |
| Средњорочни извештај – на крају трећег месеца од потписивања уговора | Средњорочни извештај – после шест месеци спровођења пројекта | Средњорочни извештај – после шест месеци спровођења пројекта |
| Завршни извештај – 30 дана од завршетка пројекта | Завршни извештај – 30 дана од завршетка пројекта | Завршни извештај – 30 дана од завршетка пројекта |
| Ад хок извештавање на захтев Тима  |

*По потписивању уговора о додели бесповратних средстава, корисници бесповратних средстава ће добити детаљна упутства за финансијско и наративно извештавање.*

1. Према Закону о младима, „омладина или млади су лица од навршених 15 година до навршених 30 година живота“,

 <http://www.mos.gov.rs/mladisuzakon/attachments/article/388/Zakon%20o%20mladima-srb.pdf> [↑](#footnote-ref-1)
2. http://socijalnoukljucivanje.gov.rs/sr/%D1%83%D1%81%D0%B2%D0%BE%D1%98%D0%B5%D0%BD-%D0%BF%D1%80%D0%BE%D0%B3%D1%80%D0%B0%D0%BC-%D1%80%D0%B5%D1%84%D0%BE%D1%80%D0%BC%D0%B8-%D0%BF%D0%BE%D0%BB%D0%B8%D1%82%D0%B8%D0%BA%D0%B5-%D0%B7%D0%B0%D0%BF/ [↑](#footnote-ref-2)
3. „Службени гласник РС”, број 92/16 од 14. новембра 2016. године [↑](#footnote-ref-3)
4. http://www.minrzs.gov.rs/cir/dokumenti/zaposljavanje [↑](#footnote-ref-4)
5. <http://www.mos.gov.rs/mladisuzakon/attachments/article/389/nacionalna_strategija_za_mlade0101_cyr.pdf> [↑](#footnote-ref-5)
6. <http://www.srbija.gov.rs/extfile/sr/244163/ap_strategija_za_mlade_2015-2017_0148_cyr.zip> [↑](#footnote-ref-6)
7. <http://www.srbija.gov.rs/vesti/dokumenti_sekcija.php?id=45678> [↑](#footnote-ref-7)
8. <http://www.evropa.gov.rs/Evropa/ShowDocument.aspx?Type=Home&Id=1301> [↑](#footnote-ref-8)
9. Анкета о радној снази, 2015/2016. [↑](#footnote-ref-9)
10. Анкета о приходима и условима живота, 2016. [↑](#footnote-ref-10)
11. Situational analysis in the field of informal economy and informal employment (Marek Radvanski, Miroslav tefanik), 2016 [↑](#footnote-ref-11)
12. <http://socijalnoukljucivanje.gov.rs/sr/%D0%BE-%D0%BD%D0%B0%D0%BC%D0%B0/%D0%B8%D0%BD%D0%B8%D1%86%D0%B8%D1%98%D0%B0%D1%82%D0%B8%D0%B2%D0%B0-%D0%B7%D0%B0-%D0%B7%D0%B0%D0%BF%D0%BE%D1%88%D1%99%D0%B0%D0%B2%D0%B0%D1%9A%D0%B5-%D0%BC%D0%BB%D0%B0%D0%B4%D0%B8%D1%85/> [↑](#footnote-ref-12)
13. **Ширење и раст.** [↑](#footnote-ref-13)
14. (Службени гласник РС бр. 51/09) или статус фондације/задужбине на основу Закона о задужбинама и фондацијама (Службени гласник РС бр. 88/2010 и 99/2011 – др. закон). [↑](#footnote-ref-14)
15. Разрадили су их чланови Саветодавног одбора Лабораторије за социјалне иновације (SIL Advisory Board), а користио Тим у пилот-фази 2016. године. [↑](#footnote-ref-15)